**10/2017**

**פרוטוקול ישיבת וועד שהתקיימה ביום א' 25 ביוני 2017**

הישיבה התקיימה חדר הסמינרים, מכון ב"ג לחקר ישראל והציונות. נקבעה לשעה 21:00.

משתתפים: **גיא רותם, מיכל מויאל, מיכל ארנון, דובי רול, אייל גילת.**

התנצלו: **רחל גור, אביבה לוי, אדם סלע.**

נוכחים: **אדוה לויד, אורלי גלעד.**

**סדר יום:**

**העלאת הארנונה.**

**דיון:**

אדוה מציגה את חלון ההזדמנויות להעברת בקשה למשרד הפנים להעלאת הארנונה.

עד לסוף יוני, מליאת המועצה צריכה לאשר את צו המיסים לשנת 2018 ויש להגיש זאת למשרד הפנים.

לאור הקיצוץ המשמעותי בתקציב המועצה, כתוצאה מהחלת חוק ההסדרים, יש רצון מצד המועצה להעלות סעיפים תקציביים מסויימים בארנונה שאינם קשורים למגורים ולשטחי חקלאות, הדבר יאפשר, במקביל, לוועדים המקומיים להעלות, בהתאם לחוק, את מיסי התושב.

יש אפשרות להעלות את מס התושב לבטל את המדרגה הראשונה ולגבות עד 12.5 ₪ למטר רבוע בנוי. היום הועד גובה 15% מהמותר לו עפ"י החוק.

מס תושב חוזר ב 100% לועד המקומי. זו תוספת של בין 120,000 ₪ ל 300,000 לתקציב הועד בשנה.

יש להבטיח שתקציב הועד לא יפגע בעוד מיסי התושב יעלו.

יש להפריד בין העלאת מס תושב לבין שינוי הקריטריונים בחלוקת תקציבי הועדים.

מבקשים שקיפות לתקציב המועצה.

**החלטה**:

באופן עקרוני, הועד מאשר למועצה להגיש בקשה להעלאת מס התושב עד למקסימום.

**הצבעה**: 4 בעד, מיכל ארנון בעד ביטול מדרגה והעלאה ל – 10 ₪ בלבד.

במקביל להתחיל תהליך של קבלת נתונים מטרז' לפי מגורים, תאגיד, מעונות באחריות – מיכל מויאל ואייל גילת.

לבחון להעלות על סדר היום במליאה את החזרת הקלות המס לתושבי מועצה אזורית רמת הנגב.

רשמה: **אורלי גלעד**